Nígbà ti wọ́n yọ sí igbó Oódùmarè ti wọ́n ń wo oníbodè lọ́kàn-án-kán àwọn obìnrin méjì wọ̀n-ọnnì yí ara padà wọ́n di ẹyẹ nítorí èyìínì kò ṣòro fún wọn: àjẹ́ ni wọ́n. Èyí ẹ̀gbọ́n fò ó bà lé orí igi ràbàtà kan tí ń bẹ ní ẹnu ibodè, èyí àbúrò tí ó sì jẹ́ ìyàwó ń fò le orí àwọn igi kékeré ẹ̀bá ọna lọ ó ń tẹ̀lé bàbá mi bi onítọhùn ti ń ba ojú ọ̀nà lọ.
Nigba ti won yo si igbo Oodumare ti won n wo onibode lokan-an-kan awon obinrin meji won-onni yi ara pada won di eye nitori eyiini ko soro fun won: aje ni won. Eyi egbon fo o ba le ori igi rabata kan ti n be ni enu ibode, eyi aburo ti o si je iyawo n fo le ori awon igi kekere eba ona lo o n tele baba mi bi onitohun ti n ba oju ona lo.